Srpska akademska misao Naučni časopis iz oblasti društvenih nauka Časopis Srpska akademska misao osnovan je 2016. godine kao časopis otvorenog pristupa Narodne biblioteke "Radislav Nikčević" Jagodina, Instituta primenjenih nauka Beograd i Razvojne akademije poljoprivrede Srbije. Ideja i cilj časopisa je da podstakne kritičku analizu i da unapredi kvalitet društvene periodike i istraživanja pouzdanim i aktuelnim informacijama iz domaćih, uporednih i međunarodnih društvenih istraživanja, kao i da bude forum za društvene debate. Uredništvo časopisa poziva sve istraživače da podnesu svoje radove o širokom spektru društveneih tema na srpskom ili drugom jeziku. Autori mogu da podnesu naučne članke, komentare zakonodavne prakse, polemike i prikaze knjiga. Časopis izlazi jednom godišnje, u decembru. Svi radovi podležu antiplagijat proveri.
Narodna biblioteka „Radislav Nikčević“ Jagodina
SAVREMENI IZAZOVI I INTERDISCIPLINARNI PRISTUPI U SPORTU: PRIKAZ ZBORNIKA RADOVA SPORTICOPEDIA SMB 2024
Zbornik radova sa Druge međunarodne konferencije „Sporticopedia – SMB 2024“, održane 8–9. novembra 2024. godine u Beogradu, u organizaciji Fakulteta za sport Univerziteta „Union – Nikola Tesla“, predstavlja značajnu zbirku naučnih radova iz oblasti fizičkog vaspitanja, medija u sportu i sportskog menadžmenta. Izdanje, čiji je urednik prof. dr Dejan Dašić, sadrži ukupno 32 rada domaćih i stranih autora, podeljenih u tri ključne tematske celine. Ovaj rad pruža pregled tematskih pravaca, metodoloških pristupa i društveno-istraživačke vrednosti sadržanih u publikaciji.
ДНЕВНИЧКИ ЗАПИСИ МИЛАНА Д. РАДЕНКОВИЋА (11. МАРТ – 19. АПРИЛ 1889)
Рад представља верно пренете и научно приређене дневничке белешке угледног Јагодинца Милана Д. Раденковића (1850-1915) у периоду март - април 1889. године. Осим значајних података из личног и породичног живота, аутор износи и бројне податке из друштвеног, политичког, културног и привредног живота тадашње Јагодине, приказујући људе и догађаје готово свакодневно. Ови дневнички записи су вредно сведочанство једног времена и представљају важан историјски извор за прошлост Јагодине.
BIOPOLITIKA, TRANSHUMANIZAM, VEŠTAČKA INTELIGENCIJA: NEKOLIKO UVODNIH NAPOMENA
Rad koji je pred nama ne pretenduje da ponudi novi naučni doprinos teorijama biopolitike i njihovim primenama. Cilј je da se pruži pregled na osnovu kojeg bi studenti društvenih i humanističkih nauka, kao i svi ostali zainteresovani obrazovani čitaoci, mogli upoznati sa savremenim naučnim trendovima kada je reč o biopolitičkim teorijama i njihovoj naučnoj upotrebi. Najpre, autor nastoji da objasni Fukoovo tumačenje biopolitike, a zatim predstavlјa stavove u nauci koji analiziraju odnose biopolitike, bioetike, biotehnologija i veštačke inteligencije .
KRATAK PRILOG IZUČAVANJU RUSKE ISTOČNE POLITIKE U PERIODU 1896 – 1907. GODINE
U ovom radu smo pokušali da ukratko damo pregled ruske istočne politike u periodu 1896. do 1907.godine, pre svega, onako kako je vide ruski istoričari. Posebna pažnja je posvećena tzv. ugovoru u Murzstegu kao i dešavanjima u Makedoniji u tome periodu.
KOMPARATIVNA ANALIZA JAVNIH PRIHODA BUDžETA REPUBLIKE SRBIJE ZA 2024. I 2025. GODINU
Budžet je najviši finansijski akt jedne države. On je napravlјen tako da donosi bolјitak za sve građane. Budžetom Republike Srbije uređuju se prihodi i primanja, rashodi i izdaci Republike. Svake godine Skupština Republike Srbije usvaja budžet Republike za narednu godinu. Kalendarom za nivo Republike Srbije, prema Zakonu o budžetskom sistemu (član 31.) predviđeno je da 15. decembra Narodna Skupština Republike Srbije donosi Zakon o budžetu za narednu godinu. Poslednji zakon koji je usvojen je Zakon o budžetu Republike Srbije za 2025. godinu. U svim Zakonima o budžetu je izvršen sistsmatski prikaz svih prihoda i rashoda i njihovo namensko raspoređivanje po prethodno utvrđenoj budžetskoj strukturi. U ovom radu ću izvršiti komparativnu analizu javnih prihoda budžeta Republike Srbije za 2024. i 2025. godinu. Cilј rada je da se komparativnom analizom prihodne strane budžeta ukaže na značaj prihoda za normalno funkcionisanje javnih finansija, kao i da se unapredi povećanje budžetske prihodne strane.
PRAVNA I ORGANIZACIONA ULOGA KODEKSA PROFESIONALNOG I ETIČKOG PONAŠANјA U RADNIM ODNOSIMA
Ovaj rad analizira ulogu kodeksa profesionalnog i etičkog ponašanja kao važnog instrumenta u savremenom radnom pravu. Iako se formalno ne ubrajaju u klasične izvore prava, kodeksi sve više dobijaju normativnu relevantnost, naročito kada se integrišu u ugovore o radu, kolektivne ugovore ili interna akta poslodavaca. Prvo poglavlјe razmatra pravnu prirodu ovih kodeksa, njihov parapravni status i uticaj na sudsku praksu. Drugo poglavlјe analizira njihovu preventivnu i kulturnu funkciju, ističući ulogu kodeksa u sprečavanju konflikata, izgradnji poverenja među zaposlenima i unapređenju organizacione etike. Zaklјučak sintetizuje nalaze i ukazuje na transformativni potencijal kodeksa kao sredstva za regulaciju i etičku emancipaciju radnih odnosa u sve složenijem poslovnom i društvenom okruženju.
ISTORIJSKI RAZVOJ CIVILNO-VOJNIH ODNOSA SRBIJE
Srbija je, zahvalјujući bogatoj vojnoj tradiciji, učestvovanju i doprinosu, dokazanom u velikom broju žrtava i vojnim pobedama u svojoj istoriji, koje su zadivile čitav svet, oduvek visoko cenila i poštovala vojsku i vojni poziv uopšte. Brojna preimenovanja naziva države, odnosno različita politička uređenja, teritorijalna proširenja ili umanjenja i čitav niz faktora, kako unutrašnjih, tako i spolјašnjih, uticali su da je srpska vojska kroz istoriju nestajala i ponovo nastajala. Pitanje koje se aktuelnim održavalo vekovima jeste: Da li vojska treba da bude profesionalna, ili kako se to u nekim prošlim vremenima nazivalo „stajaća“, ili sa druge strane, narodna, sa opštom vojnom obavezom? Naravno, to je samo jedan od pitanja koje naučno obrađuje oblast civilno-vojnih odnosa.
Драгослав Дедић, Јагодина у Првом светском рату, Историјски архив Јагодина, Јагодина 2022, 297
OSVRT NA TEMATSKI ZBORNIK "SECURITY CHALLENGES OF MODERN SOCIETY: DILEMMAS AND IMPLICATIONS"
Tematski zbornik "Security Challenges of Modern Society: Dilemmas and Implications" pruža sveobuhvatan uvid u ključne bezbednosne izazove savremenog društva kroz analizu globalnih, tehnoloških, društvenih i ekonomskih pitanja. Kroz radove organizovane u pet tematskih celina, autori razmatraju multidisciplinarne aspekte bezbednosti, ukazujući na aktuelne probleme i potencijalna rešenja. Urednik monografije je prof. dr Dejan Dašić, a Izdavači monografije su: Fakultet za pravo, bezbednost i menadžment „Konstantin Veliki“, Niš Univerzitet „Union - Nikola Tesla“, Beograd i Nezavisni univerzitet Banja Luka, Fakultet bezbednosti i zaštite. Zbornik je objavljena 2022. godine.
POVEZANOST KVALITETA PROIZVODA, PERCEPCIJE POTROŠAČA I UTICAJA ZEMLЈE POREKLA
Percepcije potrošača o kvalitetu proizvoda često su oblikovane brojnim faktorima, pri čemu je zemlјa porekla jedan od klјučnih odrednica. Dok neki potrošači mogu da pridaju značaj osnovnoj funkcionalnosti, zanemarujući mesto proizvodnje, zemlјa porekla može značajno uticati na percepcije kod određenih proizvoda, naročito onih koji potiču iz zemalјa sa snažnom pozitivnom reputacijom. Za mnoge autore, zemlјa porekla odnosi se na lokaciju sedišta kompanije. Potrošači često pokazuju naklonost prema proizvodima iz zemalјa poznatih po kvalitetu i tehnološkom napretku, što ih može motivisati da plaćaju višu cenu, čak i kada stvarni kvalitet proizvoda nije superioran. Ovaj efekat je naročito izražen kod luksuznih proizvoda, koji često služe kao simboli statusa. U takvim slučajevima, zemlјa porekla se percipira kao pokazatelј kvaliteta, zasnovan na pretpostavkama o industrijskim i tehnološkim standardima te nacije. Mnoge studije potvrđuju snažnu povezanost između zemlјe porekla i percepcije potrošača, ističući njen značaj u oblikovanju marketinških strategija i ponašanja potrošača.
Svi znamo da je učenje stranih jezika složen i izazovan proces. U današnje vreme sve veći broj ljudi ima potrebu da savlada najmanje jedan strani jezik bilo zbog ličnih ili profesionalnih razloga. Poteškoće sa kojima se suočavamo prilikom učenja stranih jezika mogu biti različite, ali razumevanje tih prepreka ključno je za razvoj efikasnih metoda učenja koje će omogućiti da se izazovi prevaziđu i da se postigne uspeh. U ovom tekstu, biće razmotrene najčešće poteškoće u učenju stranih jezika, kao i strategije koje mogu pomoći u njihovom prevazilaženju.
РАЧУНОВОДСТВЕНО ОБУХВАТАЊЕ ЕЛЕКТРОНСКИХ ФАКТУРА У ЈАВНИМ И ПРИВАТНИМ СУБЈЕКТИМА РЕПУБЛИКЕ СРБИЈЕ
Са применом Закона о електронском фактурисању у Републици Србији креће се од 2022. године. Закон је измењен и допуњен и као такав у обавези је да се примењује од 01.01.2023.године у читавом јавном сектору као и великом делу приватног сектора. Изузеће од примене важи само за обвезнике чије финансијско пословање подлеже Закону о фискализацији изузимајући њихове финансијске трансакције за које се не издају фискални рачуни. Прописано је да се уз помоћ овог закона уреде сви поступци везани за издавање, слање, пријем, обраду, чување, садржина и елементи електронских фактура, које се односе на трансакције између субјеката јавног сектора, између субјеката приватног сектора, односно између субјекта јавног и субјекта приватног сектора као и сва друга питања повезана са електронским фактурисањем. Основни циљ овог Закона је усклађивање правних норми са законским уредбама и препорукама Европске уније. Дигитализација и аутоматизација пореског и финансијског инспекцијског надзора је процес који свакој држави омогућава већу ефикасност рада њених органа надзора али и осигурање правовременог и тачног извршења финансијских обавеза правних лица према њој. Уједно постоји и законска обавеза архивирања рачуноводствених исправа у електронском облику путем еАрхивирања. Циљ рада јесте да укаже на значај увођења електронских фактура као важне полуге у рачуноводственом евидентирању.
ОБРАЗОВАЊЕ ЗА ИСТРАЖИВАЊЕ И МОРАЛНА ОДГОВОРНОСТ ИСТРАЖИВАЧА
Рад у садржинском смислу, условно речено, чине три целине. Уводни део, насловљен као Полазне напомене и постављење проблема, је припремног карактера, па с тога, обухвата оквирна разматрања о глобализацији високог образовања и образовању за истраживање. Централни део рада, научноистраживачки рад на универзитету, посматран је у две равни, односно третирана су два посебно важна питања. Прво, методологија научноистраживачког рада, као наставни предмет, јер обезбеђује стицање знања за сва три облика научноистраживачког рада. Друго, спровођење научноистраживачког рада се, по правилу, врши мултидисциплинарним истраживањима. У Закључку је указано да присутну реформу високог образовања, као стални процес, треба да прати афирмисање научно-истраживачког рада, јер се њиме обезбеђује научни подмладак, који је, пак, нужна претпоставка привредног и демократског развоја. Због тога овај рад чини скроман подстицај афирмисању научно-истраживачког рада на универзитету, тако да оно буде предмет интересовања не само научне и стручне јавности, већ и шире друштвене заједнице, уз коришћење бројних метода и техника истраживања. Критичко промишљање проблема моралне одговорности истраживача, као предмета овог рада, захтева краће претходне напомене о етичком аспекту науке и етичким проблемима у стицању и примени стечених научних знања. У контексту оваквог приступа, аутор указује на један посебнији радни морал и, с тим у вези, моралну одговорност истраживача као стваралаца. Посебно су истакнути не само етички проблеми поводом (не)примене стечених научних знања, већ и етички проблеми преношења знања, с посебним освртом на моралну одговорност примене стечених научних знања која доприносе усаглашавању друштвеног, пре свега, економског, развоја са еколошким законитостима.
MESTO I ULOGA FISKALNE POLITIKE U SAVREMENIM PRIVREDAMA
Poreski tokovi i njihovo funkcionalano delovanje sa aspekta likvidnosti, tražnje i podsticanja ekonomskog rasta, odnosno oživlјavanja privredne aktivnosti, o oscilacijama poreskih tokova i mehanizmima transformacije njihovog finansijskog i monetarnog delovanja predstavlјa osnovno pitanje fiskalne politike u savremeni privredama. Sa druge strane kompleksnost budžetskih tokova i njihovo delovanje na likvidnost privrede i funkcije tražnje, predstavlјaju drugu stranu (utrošak i upotreba sredstava) prikuplјenih javnih sredstava, a posebno na efekte budžetskih promena (delova budžetskih prihoda i rashoda i njihovu uzajamnu povezanost i delovanje). Iz ovog kompleksa problema izdvaja se i posebno ističe delovanje budžetskih tokova na likvidnost pojedinih sektora, delovanje na formiranje tražnje i efekti budžetskih tokova na privrednu aktivnost. Kontrola fiskalnih i monetarnih tokova, kao i efikasna upotreba instrumenata fiskalne i monetarne politike, nisu mogući bez poznavanja uzajamnih delovanja i povezanosti fiskalnih i monetarnih tokova.
Добривоје Јовановић, Делатност посланика Јагодинског и Ћупријског округа у раду народних скупштина Кнежевине Србије, Јагодина: Ауторско издање, 2022, 404
RAZVOJ ELEKTRONSKOG PLATNOG PROMETA KOD ZEMALJA U TRANZICIJI
Savremene platne transakcije su zamršeno vezane za integraciju informacionih i komunikacionih tehnologija, olakšavajući razmenu putem elektronskih poruka unutar informacionih sistema učesnika. Završetak elektronskih platnih transakcija nastaje po prijemu elektronske poruke od strane primaoca ili potvrdi pošiljaoca o prijemu poruke, a validnost zavisi od pridržavanja propisanih formata, autentifikacije putem elektronskih potpisa i poštovanja utvrđenih pravila. Razvijene tržišne ekonomije pokazuju različite modele za sisteme poravnanja plaćanja, posebno u transakcijama koje uključuju značajne vrednosti. Zemlje centralne i istočne Evrope koje su prolazile kroz proces tranzicije su se bavile rekonstrukcijom platnih sistema krajem 20. veka i naišle su na dva fundamentalna izazova: neadekvatne telekomunikacione mreže i nerazvijeni bankarski sistem. Neefikasnost u strukturama upravljanja bankama, zajedno sa stanovništvom sklonim gotovinskom plaćanju zbog ručne obrade transakcija, primitivnih telekomunikacija i opšteg nepoverenja u bankarski sistem, podstakli su ove zemlje da pokrenu sveobuhvatne reforme platnog sistema. Rešavanje ovih izazova postalo je ključno jer su ove nacije nastojale da uspostave temelje za razvoj tržišne ekonomije.
ИКОНОСТАС МАНАСТИРА СВЕТЕ ТРОЈИЦЕ У ГАБРОВЦУ
Рад се бави иконостасом манастира Свете Тројице у Габровцу, атрибуцијом његових икона, хонологијом његовог етапног проширивања, утврђивањем броја изгубљених икона и тражењем порекла оних икона које су накнадно додате иконостасу.
АРХЕОЛОШКИ НАЛАЗИ ИЗ АТАРА НЕГРИШОРА˗ МОГУЋИ ПОКАЗАТЕЉИ ПОСТОЈАЊА КУЛТНОГМЕСТА ПОВЕЗАНОГ СА ЛЕКОВИТИМ ИЗВОРОМ
У раду су представљени археолошки налази откривени на простору драгачевског села Негришори. Реч је о праисторијским тумулима, римским надгробним стелама и грађевинским остацима из позног средњег века. Изнета је претпоставка да су праисторијска и античка некропола формиране у оквиру култног места повезаног са оближњим лековитим извором.
ESKORTNI RAZARAČI JUGOSLOVENSKE RATNE MORNARICE
Jugoslovenska ratna mornarica je u posleratnom periodu imala tri klasična razarača: Split (1958-1984), Kotor i Pulu (1960-1970) i četiri eskortna razarača: Triglav i Biokovo (1949-1965), Durmitor (1950-1957) i Učku (1951- 1967). Split, Kotor i Pula su sačinjavali 4. divizion razarača (4. Dr) a Triglav, Biokovo, Durmitor i Učka 6. divizion eskortnih razarača. U radu je dat kratak pregled istorije jugoslovenskih eskortnih razarača.
Početkom novembra 1944. godine je u napadu četnika na nemačku kolonu koja se povlačila iz Grčke oslobođena grupa savezničkih zarobljenika. O ovom događaju imamo više izvora, počev od izjava samih zarobljenika koji navode noćni okršaj, sve do tvrdnji da se radi o jednoj od najvećih zaseda na nemačke snage u kojoj su im naneseni ogromni gubici. Da bismo razumeli situaciju potrebno je da uporedimo sve izvore o ovom događaju, ali i da objasnimo odnose između četnika, Nemaca i Saveznika krajem 1944. godine.
Porodično nasilje obuhvata nasilje koje se dešava između članova porodice - roditelja, intimnih partnera, braće ili sestara ili članova porodice različitih generacija, uključujući i bake i deke. Svedočenje porodičnom nasilju odnosi se na situacije u kojima dete svedoči čestom i dugotrajnom verbalnom ili fizičkom nasilju između roditelja ili drugih članova porodice. Porodično nasilje obuhvata sve preteće, prinudne ili kontrolirajuće radnje koje jedan član porodice koristi prema drugom. Porodično nasilje može se dešavati između dva ili više članova porodice, ali neizbežno utiče na sve članove te porodice. Iako se zlostavljanje dece i partnersko nasilje razdvajaju kao oblici nasilja, važno je napomenuti da obično nisu međusobno isključivi. Stoga dete treba smatrati žrtvom čak i ako nije primarna žrtva, kada čuje ili svedoči stalnim svađama ili fizičkom nasilju između roditelja ili drugih članova porodice. U tim situacijama smatra se da dete doživljava mentalno ili emotivno zlostavljanje, zbog čega ima povećan rizik da postane nasilan sam prema sebi. Osim toga, kako dete tako i odrasla osoba mogu se osećati odgovornim za nasilno ponašanje, posebno ako ih počinilac nasilnog ponašanja uveri u to. S obzirom da su u situaciji koja zahteva pomoć drugih ljudi i zbog odgovornosti koju osećaju, iako ona ne postoji, mogu se pojaviti zdravstveni i psihološki problemi ili poremećaj anksioznosti koji znatno remete svakodnevni život ljudi koji doživljavaju nasilje i tako ih sprečavaju da rade ono što bi želeli.
ETIČKI ASPEKTI PERSONALNOG BRENDANJA SPORTISTA
Pojedini sportisti zarađuju mnogo više novca od svojih sponzorskih ugovora nego od profesionalnih ugovora sa svojim klubovima, takmičenjima i slično. Takođe, mnogi od njih uspešno komercijalizuju svoju popularnost na internetu. Stvaranje reputacije je težak i dugotrajan proces koji može brzo nestati zajedno sa ugovorima vrednim milionima sa sponzorima. Neophodnost etičkog ponašanja je imperativ koji se nameće sportistima. Smanjuje troškove poslovnih transakcija, stvara poverenje među akcionarima, povećava šanse za uspešan timski rad. Takođe održava društveni kapital i pruža dodatnu vrednost za korisnike, smanjujući rizike. Savremeno društvo zaista može biti nazvano medijskim društvom, osmišljenim kao sistem beskrajnih veza i interakcija koje se uspostavljaju među njegovim članovima. U ovom procesu neizbežna je uloga masovnih medija i njihov značaj. Jer moderna sredstva u ovoj oblasti pružaju mogućnost uspešnog ličnog brendiranja.
NEZHATYNA NIVA: THE LEGEND ABOUT THE FOUNDING OF THE CITY OF NIZHAYN AND ITS ORIGINS
Циљ рада је да истражити легенду о оснивању украјинског града Нижина, која га поистовећује са насељем Нежатина Нива из времена Кијевске Русије. Према легенди, Варјази су освојили град и у знак покорности оставили њиву у пољу, на којој је било забрањено жетву. Исте њиве су оставили и у другим градовима. Ова непожњевена њива одјекује са етнографски забележеним жетвеним обичајем остављања на њиви «браде Велеса-Волоса» – непожњевеног комада њиве, на коме су оплетени и украшени класови. Обожавање бога Велеса укључивало је његову функцију гаранта уговора и споразума, што га је повезивало са ведским Варуном, такође заштитником пољопривреде.
КВАЛИТЕТ ВИСОКОГ ОБРАЗОВАЊА И СТРАТЕГИЈСКИ МЕНАЏМЕНТ
Глобалне друштвене промене последњих деценија доводе и до промена у области образовања. Пред новим изазовима налазе се и високе школе и универзитети. Суштина промена у овој области је оправдано инсистирање на подизању и одржавању квалитета високог образовања. Проблем квалитета високог образовања је у овом раду сагледан из перспективе Болоњског процеса, који осигурање квалитета поставља као један од приоритета. Како у том процесу кључну улогу имају највиши нивои менаџмента на универзитетима и високим школама, у раду је проблематика подизања квалитета високог образовања сагледана из визуре стратегијског менаџмента. Принципи на којима се темељи ова област, према мишљењу аутора, омогућује свестрано сагледавање актуелне позиције високошколских установа, како би се на најбољи начин искористиле могућности које нуди окружење, односно смањио негативан утицај спољашњих фактора на квалитет образовања. Аутори у другом делу рада показују да се поједине технике стратегијског менаџмента могу успешни применити у пракси високошколског образовања.
ПАРЛАМЕНТАРНА ИСТОРИЈА СРБИЈЕ У XIX ВЕКУ
ОСВРТ НА КЊИГУ УВОД У ДОСИТЕЈОЛОГИЈУ ПРЕДРАГА ЈАШОВИЋА
КА ПОЕТИЦИ ЗНАЧАЈА И ЗНАЧЕЊА КЊИЖЕВНОГ ДЕЛА МИЛОРАДА РАДУНОВИЋА
У овом раду говоримо о животу и делу Милорада Радуновића једног врло плодног књижевног посленика који је готово читав свој радни век пробавио у Јагодини. Иза себе је оставио преко двадесет књига из области белетристике, углавном стваралаштва за децу, и књижевне критике. У раду тежимо једном свеобухватнијем приказивању живота и дела овог писца, како се не бисмо огрешили о његову судбину која му није била наклоњена. Основна тенденција је била представити живот и дело овог писца у сваком сегменту његовог списатељског, родољубивог и интелектуалног потврђивања. Он је живео као што је и стварао, тихо и ненаметљиво. Међутим, то ништа није одузело од квалитета и значаја његовог дела. Остао је упамћен као један од преданих националних и књижевних радника.